
ΑΠΟΦΑΣΕΙ Σ 

Αριθ. 2/42169/0094 (1) 

Κατάρτιση και υποβολή προϋπολογισμών οικ. έτους 
2001 των Νομαρχιακών Αυτοδιοικήσεων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις: 

α) Του άρθρου 5του Ν. 2672/98 «οικονομικοί πόροι της νο¬ 
μαρχιακής αυτοδιοίκησης και άλλες διατάξεις» (ΦΕΚ290Α'). 


β) Του άρθρου 15 παρ. 9 του Ν. 2469/97 «περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (ΦΕΚ 38Α'). 

γ) Του Ν.Δ. 496/74 «περί λογιστικού Ν.Π.Δ.Δ.» (ΦΕΚ 
204Α') όπως τροποποιήθηκε και συμπληρώθηκε. 

δ) Του Π.Δ. 30/96 «κωδικοποίηση σε ενιαίο κείμενο νό¬ 
μου με τίτλο «Κώδικας Νομαρχιακής Αυτοδιοίκησης 
κ.λπ.» (ΦΕΚ21/Α'). 

2) Την σριθ. 51204/0094/12.7.99 κοινή απόφαση της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και Υφυπουργού Οικονομικών «Περιεχόμενο και 
διαδικασία κατάρτισης και υποβολής συνοπτικού προϋ¬ 
πολογισμού των Νομαρχιακών Αυτοδιοικήσεων». 

3) Την αριθ.1039386/441/Α0006/21.4.2000 κοινή από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων στους Υφυπουργούς Οικονομι¬ 
κών» (ΦΕΚ571/Β'). 

4) Το γεγονός ότι με την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού, απο¬ 
φασίζουμε: 

Άρθρο 1 

Βασικοί στόχοι κατάρτισης του προϋπολογισμού 

Οι βασικοί στόχοι για την κατάρτιση του Κρατικού Προ¬ 
ϋπολογισμού (Π/Υ) του οικ. έτους 2001 που προσδιορίζο¬ 
νται στην αριθ.2/19597/0020/9.3.2000 Εγκύκλιο του 
Υπουργείου Οικονομικών/Γ.Λ.Κ., ισχύουν και για τους Π/Υ 
των Νομαρχιακών Αυτοδιοικήσεων (Ν.Α.). 

Οι βασικοί αυτοί στόχοι θα επιτευχθούν: 

Με τον εξορθολογισμό και τη συγκράτηση των λειτουρ¬ 
γικών και λοιπών καταναλωτικών δαπανών στα επίπεδα 
του Π/Υ του τρέχοντος έτους. 

Με την αξιολόγηση και ιεράρχηση των δαπανών. 

Με την καλύτερη αξιοποίηση και την αποτελεσματική 
διαχείριση των ιδίων πόρων. 

Με τον περιορισμό των προσλήψεων. 

Άρθρο 2 

Κατάρτιση Π/Υ των Ν.Α. σε δραχμές και ευρώ 

Ο Π/Υ των Ν.Α. και η σύνοψή του, θα συνταχθούν στα 
δύο νομίσματα (σε δραχμές και ευρώ) για λόγους ενημέ¬ 
ρωσης, εξοικείωσης και προσαρμογής στο νέο νόμισμα. 

Για τη μετατροπή των δραχμών σε ευρώ θα πρέπει να 
τηρηθούν οι εξής κανόνες και αρχές: 

α) Συντελεστής μετατροπής 

Ως συντελεστής μετατροπής ορίζεται η ισοτιμία ευρώ- 
δραχμής που αποφασίστηκε στο πλαίσιο της Νομισματι¬ 
κής Επιτροπής στις 15.1.2000, δηλαδή: 

1 ευρώ = 340,750 δραχμές 

Σύμφωνα με το άρθρο 3 του καν. 1103/97 του Συμβου¬ 
λίου για την εισαγωγή του ευρώ, ο συντελεστής μετατρο¬ 
πής θεσπίζεται με 6 ψηφία συμπεριλαμβανομένων καιτων 
δεκαδικών και δεν στρογγυλοποιείται, ούτε παραλείπο- 
νται δεκαδικά ψηφία. 

β) Στρογγυλοποίηση 

Σύμφωνα με το άρθρο 5 του καν. 1103/97 του Συμβου¬ 
λίου μετά τη μετατροπή σε ευρώ, τα προκύπτοντα ποσά 
στρογγυλοποιούνται προς τα πάνω ή προς τα κάτω προς 
το πλησιέστερο εκατοστό του ευρώ (λεπτό). Κατά συνέ¬ 
πεια το ποσό που θα προκύπτει από τη μετατροπή σε ευ¬ 
ρώ θα εκφράζεται με δύο δεκαδικά ψηφία. 

Παράδειγμα Ιο: 

25.000.000 δρχ. αντιστοιχούν σε 73.367,571 ευρώ = 
73.367,57 ευρώ (στρογγυλοποίηση προς τα κάτω). 

Παράδειγμα 2ο: 

20.000.000 δρχ. αντιστοιχούν σε 58.694,057 ευρώ = 
58.694,06 ευρώ (στρογγυλοποίηση προς τα πάνω). 

Αν ως αποτέλεσμα από τη εφαρμογή της τιμής μετα¬ 
τροπής προκύπτει ακριβώς το μισό μιας μονάδας ή μιας 
υποδιαίρεσης, τότε το ποσό θα στρογγυλοποιείται προς 
τα πάνω. 

Παράδειγμα 3ο: 

30.000.000 δρχ. αντιστοιχούν σε 88.041,085 ευρώ = 
88.041,09 (στρογγυλοποίηση προς τα πάνω). 

γ) Μετατροπή κατά Κ.Α.Ε. 

Η μετατροπή από δραχμές σε ευρώ και η στρογγυλο¬ 
ποίηση θα πρέπει να γίνεται κατά ΚΑΕ (επιμέρους ποσά). 
Το σύνολο σε ευρώ κατά κατηγορία, υποκατηγορία, ομά¬ 
δα θα προκύψει από το άθροισμα των επιμέρους ποσών 
σε ευρώ και όχι από τη μετατροπή του συνολικού δραχμι¬ 
κού ποσού σε ευρώ. Ενδέχεται, σε ορισμένες περιπτώ¬ 
σεις να μην υπάρχει απόλυτη αντιστοιχία μεταξύ του συ¬ 
νόλου των δραχμών και του συνόλου σε ευρώ. Ωστόσο, η 
εφαρμογή της ανωτέρω μεθόδου θεωρείται η πλέον εν- 
δεδειγμένη, καθώς οι διαφορές (αρνητικές ή θετικές) 
σχεδόν αλληλοεξουδετερώνονται, με αποτέλεσμα στα 
γενικά σύνολατου φορέα να εμφανίζονται ελάχιστες απο¬ 
κλίσεις μεταξύ των συνόλων σε δραχμές καιτων συνόλων 
σε ευρώ (τηςτάξης μερικών δραχμών). 

Άρθρο 3 

Τεχνική κατάρτισης του Π/Υτων Ν.Α. 

α) Έως το τέλος Αυγούστου 2000 η Νομαρχιακή Επι¬ 
τροπή καταρτίζει σχέδιο του Π/Υτης Ν.Α. και σχέδιο σύ¬ 
νοψης του Π/Υ τα οποία διαβιβάζει στην Υπηρεσία Δημο¬ 
σιονομικού Ελέγχου (Υ.Δ.Ε.) στο Νομό, για τη σύνταξη 
της προβλεπόμενης έκθεσης. Η έκθεση της ΥΔΕ που εκ- 
δίδεται εντός πέντε (5) ημερών, συνοδεύει τα εν λόγω 
σχέδια τα οποία υποβάλλονται από τη Νομαρχιακή Επι¬ 
τροπή με τα λοιπά συνοδευτικά έγγραφα του άρθρου 7 
της παρούσας προς ψήφιση στο Νομαρχιακό Συμβούλιο. 

β) Ο Π/Υ συντάσσεται κατά Φορέα και ΚΑΕ. Ως προς τα 
έσοδα η ανάλυση των κονδυλίων θα γίνει σύμφωνα με τον 
κώδικα κατάταξης εσόδων Ν.Π.Δ.Δ. (λόγω της φύσεως 
τους) και ως προς τα έξοδα σύμφωνα με τον κώδικα κα¬ 
τάταξης του Κρατικού Προϋπολογισμού. 

Όλα τα κονδύλια εσόδων και εξόδων θα αθροίζονται σε 


υποσύνολα κατά κατηγορίες (ανά χιλιάδα π. χ. 0000) και 
υποκατηγορίες (ανά εκατοντάδα π.χ. 0700) του κωδικο- 
λογίου. 

γ) Ο Π/Υ θα αναπτύσσεται και στα δύο σκέλη του σε 
επτά (7) στήλες, όπου θα αναγράφονται: 

στην 1η ο Κωδικός Αριθμός Εσόδου και Εξόδου 
(Κ.Α.Ε.), 

στη 2η η ονομασία του, 
στην 3η οι προβλέψεις για το 2001, 
στην 4η οι προβλέψεις για το 2001 σε ευρώ 
στην 5η η διαμόρφωση εσόδων - εξόδων έτους 2000, 
στην 6η η εκτίμηση πραγματοποιήσεων μέχρι 
31.12.2000 σε δραχμές και 
στην 7η τα απολογιστικά του 1999. 
δ) Για την εμφάνιση της σύνοψης του Π/Υ και σε ευρώ, 
συμπληρώνουμε την αριθμ. 51204/0094/12.7.1999 Κ.Υ.Α. 
«περιεχόμενο και διαδικασία κατάρτισης και υποβολής 
συνοπτικού Π/Υ των Ν.Α.» ως εξής: 

Προστίθεται στήλη και στα δύο σκέλη του συνοπτικού 
Π/Υ υπό στοιχείο 6 όπου θα αναγράφεται η πρόβλεψη των 
πιστώσεων έτους 2001 σε ευρώ. 

Άρθρο 4 

Πρόβλεψη εσόδων 
α) Από κρατική επιχορήγηση 

Οι προβλέψεις που θα σχηματισθούν στους λογ/σμούς 
(ΚΑΕ) της υποκατηγορίας εσόδων 0100 «Επιχορηγήσεις 
από τον Τ ακτικό Π/Υ» δεν μπορούν να υπερβαίνουν τις συ¬ 
νολικές επιχορηγήσεις του οικονομικού έτους 2000. 

Από τα κονδύλια αυτά θα πρέπει να αφαιρεθούν οι επι¬ 
χορηγήσεις που κάλυψαν έκτακτες ή απρόβλεπτες δαπά¬ 
νες του τρέχοντος έτους, περιλαμβανομένων και των επι¬ 
χορηγήσεων για δαπάνες εκπαίδευσης που μεταφέρθη¬ 
καν στο Υπ. Εθνικής Παιδείας. 

β) Από κεντρικούς αυτοτελείς πόρους (Κ.Α.Π.) Ν. 
2672/98 

Για την πρόβλεψη εσόδων από τους Κ.Α.Π. θα λογι¬ 
στούν τα αντίστοιχα κονδύλια του οικ. έτους 2000. 

Τα κονδύλια αυτά αφορούν: 

- βοηθήματα υγειονομικής περίθαλψης, 

- επιδόματα κοινωνικής πρόνοιας, 

- επενδύσεις χρηματοδοτούμενες από εθνικούς πό¬ 
ρους (ΣΑΝΑ 029) και 

- λειτουργικές δαπάνες 

και θα περιληφθούν στον Π/Υ κατά προτεραιότητα και 
αντιστοιχία στους Ειδικούς Φορείς: 

-0151 (Υγεία), 

- 0152 (Πρόνοια), 

- 050 (Διοίκηση) 

για δαπάνες επενδύσεων που χρηματοδοτούνται από 
εθνικούς πόρους (πρώην ΣΑΝΑ 029) και λειτουργικές. 

Σε περίπτωση που θα χορηγηθεί πρόσθετη επιχορήγη¬ 
ση από τον κρατικό Π/Υ προς συμπλήρωση των Κ.Α.Π. 
σύμφωνα με το τελευταίο εδάφιο της παρ. 1 του άρθρου 4 
του Ν. 2672/98, αυτή θα λογιστεί στην ομάδα εσόδων 
0150 και στους αντίστοιχους Κ.Α.Ε. 0154 και 0159. 
γ) Από λοιπά ίδια έσοδα 

Σε όσες Ν.Α. υπάρχουν πόροι από λοιπά ίδια έσοδα αυ¬ 
τά θα προβλεφθούν με τη μεγαλύτερη δυνατή ακρίβεια, 
βάσει ορθού προγραμματισμού και προς την κατεύθυνση 
αύξησης τους. 

Άρθρο 5 

Πρόβλεψη εξόδων 

α) Γενικά 

Οι προβλέψεις εξόδων θα σχηματιστούν στα επίπεδα 
του 2000. 

Δεν θα σχηματισθούν προβλέψεις για έκτακτες και 
απρόβλεπτες δαπάνες. 

β) Αποδοχές προσωπικού 

Οι δαπάνες για αποδοχές προσωπικού, θα πρέπει να λο¬ 
γιστούν βάσει του προσωπικού, το οποίο υπηρετεί κατά 
το χρόνο κατάρτισης του προϋπολογισμού και του μισθο¬ 
λογίου που ισχύει και να λαμβάνονται υπόψη και οι διορι¬ 
σμοί που έχουν εγκριθεί και προβλέπεται ότι θα πραγμα¬ 
τοποιηθούν μέχρι την 31 Δεκεμβρίου του τρέχοντος οικο¬ 
νομικού έτους (2000). Συγκεκριμένα το ύψος των 
πιστώσεων για αποδοχές, μπορεί να λογισθεί με βάση τις 
ταμιακές πληρωμές ομοίων δαπανών του μηνός Ιουλίου 
του τρέχοντος οικονομικού έτους (2000), αφού γίνει και η 
προσαύξηση αυτών με τη δαπάνη των νέων ως άνω διορι¬ 
σμών που έχουν εγκριθεί αρμοδίως μέχρι την κατάρτιση 
του Π/Υ και τη φυσιολογική εξέλιξη του προσωπικού (ωρί- 
μανση). Στο ειδικό αποθεματικό λογίζονται ιδιαιτέρως, οι 
πιστώσεις που προτείνονται για νέες προσλήψεις κατά τη 
διάρκεια ισχύος του προϋπολογισμού για την πλήρωση 
υφισταμένων ή νέων κενών οργανικών θέσεων, χωρίς να 
ενταχθούν στις πιστώσεις για αποδοχές. Ο υπολογισμός 
αυτός θα γίνει εφόσον θα υπάρχουν εγκεκριμένες αρμο¬ 
δίως πιστώσεις που θα αποδεικνύονται από τα σχετικά έγ¬ 
γραφα. 

γ) Δαπάνες που τροφοδοτούνται από Κ.Α.Π. 

Οι δαπάνες αυτές θα προβλεφθούν στα επίπεδα των 
δαπανών του τρέχοντος οικ.έτους και θα εμφανισθούν 
στις ομάδες 2710 «Βοηθήματα για υγειονομική περίθαλ¬ 
ψη» και 2720 «Ειδικά επιδόματα κοινωνικής πρόνοιας», 
καθώς και στις υποκατηγορίες 9700 και 9800 «Επενδύ¬ 
σεις εκτελούμενες από τα έσοδα Ν.Π.Δ.Δ.» και τέλος 
στους κωδικούς αριθμούς 0700 «Πληρωμές για μετακινή¬ 
σεις», 0800 «Πληρωμές για λοιπές υπηρεσίες» και 1000 
«Προμήθειες». 

Άρθρο 6 
Επενδύσεις 

Οι δαπάνες επενδύσεων που χρηματοδοτούνται από το 
Π.Δ.Ε. (συγχρηματοδοτούμενες) θα εκτιμηθούν σύμφω¬ 
να με τις σχετικές οδηγίες του ΥΠ.ΕΘ.Ο. 

Σε περίπτωση προγραμματισμένων δαπανών από το 
Πρόγραμμα Δημοσίων Επενδύσεων που δεν πραγματο¬ 
ποιήθηκαν στην προηγούμενη χρήση και τα σχετικά κον¬ 
δύλια παρέμειναν ως αδιάθετα υπόλοιπα, μπορούν να με- 
ταφέρονται στη χρήση του οικονομικού έτους 2001 για 
την κάλυψη των συγκεκριμένων αναγκών με πλήρως αι¬ 
τιολογημένη απόφαση του διοικούντος οργάνου. 

Τα έσοδα και έξοδα επενδύσεων εμφανίζονται σε ξεχω¬ 
ριστό τμήμα του προϋπολογισμού. 

Άρθρο 7 

Ταμιακά υπόλοιπα 

Για την ισοσκέλιση εσόδων - εξόδων μπορούν να χρησι¬ 
μοποιηθούν τα προβλεπόμενα ταμιακά υπόλοιπα (μετρη¬ 
τά και καταθέσεις) των προηγουμένων χρήσεων. Αυτά θα 
εμφανισθούν σε ιδιαίτερο πίνακα, χωρίς κωδικό αριθμό 
και θα αναγραφούν στην ανακεφαλαίωση των εσόδων- 
εξόδων. 


Τα ταμιακά υπόλοιπα των Ν.Α. που προέρχονται από 
κρατικές επιχορηγήσεις θα λογίζονται στους οικείους φο¬ 
ρείς και τραπεζικούς λογ/σμούς από τους οποίους 
προήλθαν και για την ισοσκέλιση των εξόδων θα τροφο¬ 
δοτούν τα αντίστοιχα κονδύλια του αυτού φορέα. 

Με το κλείσιμο της χρήσης 2000 θα συνταχθεί επίσημη 
κατάσταση που θα συνοδεύεται από τα θχίΓαίίε των 
λογ/σμών της Ν.Α. που τηρεί η Τράπεζα και θα εμφανίζει 
το οριστικό ταμιακό υπόλοιπο. 

Σε περίπτωση που τα οριστικά ταμιακά υπόλοιπα δεν 
καλύπτουν το έλλειμμα για την ισοσκέλιση του Π/Υ θα γί¬ 
νεται ισόποση μείωση των δαπανών. 

Άρθρο 8 

Συνοδευτικά του Προϋπολογισμού Ν.Α. 

Ο προϋπολογισμός κάθε Ν.Α. συνοδεύεται από: 
α) Σύνοψη του Π/Υ σύμφωνα με το άρθρο 5 παρ. 3 του 
Ν. 2672/98 και την απόφασή μας 51204/0094/12.7.1999. 

β) Εισηγητική έκθεση στην οποία παρουσιάζονται οι πα¬ 
ραδοχές, επί των οποίων έχουν θεμελιωθεί οι εκτιμήσεις 
των μεγεθών, όπως αναφέρονται αναλυτικά στα ειδικά 
έντυπα. 

γ) Ειδικά έντυπα (ανάλογα με το είδος κάθε πρότασης) 
στα οποία θα αναλύεται λεπτομερώς και θα αιτιολογείται 
επαρκώς κάθε πρόβλεψη εσόδου και εξόδου και θα ανα- 
φέρονται οι σχετικές διατάξεις κατά Κ.Α.Ε. στις οποίες 
στηρίζονται. 

δ) Πίνακα που προσαρτάται στον προϋπολογισμό και 
εγκρίνεται από το νομαρχιακό συμβούλιο, στον οποίον 
αναγράφονται οι πιστώσεις σε βάρος των οποίων επιτρέ¬ 
πεται η έκδοση χρηματικών ενταλμάτων προπληρωμής 
(ΧΕΠ). Ο εν λόγω πίνακας μπορεί να τροποποιείται κατά 
τη διάρκεια του έτους από το νομαρχιακό συμβούλιο. 

ε) Πίνακα του προσωπικού (τακτικού, εκτάκτου κ.λπ.)το 
οποίο έχει διορισθεί ή μεταταγεί στις Ν.Α. και υπηρετεί 
κατά το χρόνο κατάρτισης του προϋπολογισμού, κατά κα¬ 
τηγορίες, κλάδους και μισθολογικά κλιμάκια (Μ.Κ.), με 
ανάλυση των αποδοχών που καταβάλλονται. 

στ) Πίνακα του προσωπικού που προβλέπεται να διορι- 
σθεί ή να μεταταγεί μέχρι 31.12.2000, κατά κατηγορίες, 
κλάδους και Μ.Κ., εφόσον, μέχρι την ημερομηνία κατάρ¬ 
τισης του προϋπολογισμού, έχουν εκδοθεί οι σχετικές 
πράξεις, φωτοαντίγραφα των οποίων θα επισυνάπτονται. 

ζ) Έκθεση της αρμόδιας Υπηρεσίας Δημοσιονομικού 
Ελέγχου (Υ.Δ.Ε.) (άρθρο 15 παρ. 9 Ν. 2469/97) προς το 
Νομαρχιακό Συμβούλιο (Ν. Σ.). 

Άρθρο 9 

Ψήφιση και αξιολόγηση του προϋπ/σμού Ν.Α. 
α) Ψήφιση Π/Υ Ν.Α. 

Έως το τέλος Σεπτεμβρίου 2000 το σχέδιο του Π/Υ μα¬ 
ζί με τη σύνοψη ψηφίζονται από το Νομαρχιακό Συμβού¬ 
λιο. 

Αντο σχέδιο του προϋπολογισμού και η σύνοψή του δεν 
καταρτισθούν έγκαιρα ή αν ο Πρόεδρος του Νομαρχια¬ 
κού Συμβουλίου δεν μεριμνήσει για να συγκληθεί το Συμ¬ 
βούλιο ως το τέλος Σεπτεμβρίου, το Συμβούλιο συνέρχε¬ 
ται αυτοδίκαια την πρώτη Κυριακή του Οκτωβρίου και 
προχωρεί στην σύνταξη και ψήφιση του Προϋπ/σμού. 
β) Αξιολόγηση προϋπ/σμού Ν.Α. 

Πριν από την 15 Οκτωβρίου 2000 ο προϋπολογισμός 
εσόδων-εξόδων και ο συνοπτικός προϋπολογισμός απο- 
στέλλονται στην αρμόδια Δ/νση Ν.Π.Δ.Δ. του Γεν. Λογι- 

στηρίου του Κράτους (Δ39) μαζί με την εισηγητική έκθε¬ 
ση,την έκθεση της Υ.Δ. Ε. και την πράξη έγκρισης του Νο¬ 
μαρχιακού Συμβουλίου, ώστε να αξιολογηθεί από τον 
Υπουργό Οικονομικών. 

Ο Υπουργός Οικονομικών αν διαπιστώσει ότι υπάρχουν 
αποκλίσεις από τις κατευθυντήριες γραμμές και οδηγίες 
της παρούσας ζητά από το Νομαρχιακό Συμβούλιο την 
αναγκαία αναμόρφωση του Π/Υ και την επανυποβολή του 
στην ανωτέρω υπηρεσία για την επαναξιολόγηση του. 

Μέχρι την επαναξιολόγηση μπορούν να πραγματοποι¬ 
ούνται δαπάνες στα όρια των πιστώσεων του Π/Υ του 
2000, τηρουμένων κατά τα λοιπά των διατάξεων της παρ. 
4του άρθρου 87του Π.Δ/τος 30/96 «Κώδικας Νομαρχια¬ 
κών Αυτοδιοικήσεων» (ΦΕΚ21Α). Σε κάθε περίπτωση κον¬ 
δύλια δαπανών που έχουν επαληθευτεί και βεβαιωθεί κα¬ 
τά την αξιολόγηση του Π/Υ μπορούν να πραγματοποιού¬ 
νται καθόλη τη διάρκεια του έτους στο οποίο αφορά ο 
Π/Υ. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 5 Ιουνίου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠΟΥΡΓΟΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΓΕΩΡΓ. ΔΡΥΣ 

-♦- 

Αριθ. 1051925/814/0001 ( 2 ) 

Αριθμητική κατά ειδικότητα κατανομή του εγκεκριμένου 
προς πρόσληψη εποχιακού προσωπικού με σχέση ερ¬ 
γασίας ιδ. δικαίου ορισμένου χρόνου στην Υπηρεσία 
Εκτύπωσης Εντύπων και Αξιών του Δημοσίου (Υπουρ¬ 
γείο Οικονομικών) και στην Επιτροπή Ολυμπίων και 
Κληροδοτημάτων (Ζάππειο Μέγαρο). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 21 του Ν. 2190/1994 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης» (ΦΕΚ 28/Α'), όπως ισχύ¬ 
ουν. 

2. Τις διατάξεις του Α.Ν. 1920/1939 «Περί τροποποιή- 
σεως, συμπληρώσεως και κωδικοποιήσεως των διατάξε¬ 
ων περί διοικήσεως της υπό του Ευαγγέλη Ζάππα κατα- 
ληφθείσης εις το έθνος περιουσίας» (ΦΕΚ 346/Α'), όπως 
ισχύουν. 

3. Τις διατάξεις του άρθρου 27 του Ν. 2081/1992 (ΦΕΚ 
154 Α') με το οποίο προστέθηκε νέο άρθρο 29Α' στο Ν. 
1558/1985, όπως το α' εδάφιο της παρ. 2 του προστεθέ- 
ντος άρθρου αντικαταστάθηκε με τις διατάξεις του άρ¬ 
θρου 1 παρ. 2ατου Ν. 2469/1997 (ΦΕΚ38Α). 

4. Τις διατάξεις του Π.Δ/τος 284/1988 «Οργανισμός του 
Υπουργείου Οικονομικών» (ΦΕΚ 128 και 165/Α"), όπως 
ισχύουν. 

5. Τιςδιατάξειςτου Π.Δ/τος295/1998«Οργανισμόςτης 
Επιτροπής Ολυμπίων και Κληροδοτημάτων» (ΦΕΚ213Α"). 

6. Την αριθμ. 59/19.4.2000 απόφαση της Επιτροπής του 
άρθρου 2 παρ. 1 της αριθμ.55/1998 Π.Υ.Σ. (άρθρο 1 παρ. 
51 του Ν. 2412/1996) «Έγκριση πρόσληψης εποχιακού 
προσωπικού και ανάθεσης έργου σε εποπτευόμενους 
φορείς του Υπουργείου Οικονομικών». 

7. Το αριθμ. πρωτ. 1010227/129/0001/1.2.2000 έγγρα¬ 
φο περί προγραμματισμού προσλήψεων τακτικού και 


έκτακτου προσωπικού στο Υπουργείο Οικονομικών και 
στα εποπτευόμενα νομικά πρόσωπα και φορείς (εκτός 
του Γ.Λ.Κ.), έτους 2000. 

8. Το γεγονός ότι η δαπάνη που θα προκληθεί από την 
πρόσληψη του εποχιακού προσωπικού: α) στο Υπουργείο 
Οικονομικών (Υ.Ε.Ε.Α.Δ.) θα ανέλθει στο ποσότωντριάντα 
δύο εκατομμυρίων πεντακοσίων εξήντα τεσσάρων χιλιά¬ 
δων δραχμών (32.564.000 δρχ.) περίπου και θα βαρύνει 
τον προϋπολογισμό εξόδωντου Υπουργείου Οικονομικών 
έτους 2000 και β) στην Επιτροπή Ολυμπίων και Κληροδο¬ 
τημάτων (Ν.Π.Δ.Δ.) θα ανέλθει στο ποσό τωντριάντα εκα¬ 
τομμυρίων εξήντα εννέα χιλιάδων δραχμών περίπου 
(30.069.000 δρχ.) και θα βαρύνει τον προϋπολογισμό της 
Ε.Ο.& Κ. (σχετικό αριθμ. πρωτ. 2/8805/29.2.2000 έγγραφο 
της Δ/νσης Προϋπολογισμού του Γ.Λ.Κ.). 

9. Το αριθμ. πρωτ. 680/31.5.2000 έγγραφο της Επιτρο¬ 
πής Ολυμπίων και Κληροδοτημάτων. 

10. Το αριθμ.πρωτ.437/0069/15.5.2000 έγγραφο της 
Υ.Ε.Ε.Α.Δ. 

11. Τις υπηρεσιακές ανάγκες εποχιακού χαρακτήρα της 
ανωτέρω υπηρεσίας και φορέα, αποφασίζουμε: 

I. Κατανέμουμε κατά ειδικότητα το εγκεκριμένο προς 
πρόσληψη εποχιακό προσωπικό διαφόρων ειδικοτήτων 
στην Υπηρεσία Εκτύπωσης Εντύπων & Αξιών του Δημοσί¬ 
ου (Υ.Ε.Ε.Α.Δ.) (δώδεκα άτομα) και στην Επιτροπή Ολυ¬ 
μπίων και Κληροδοτημάτων (Ε.Ο.& Κ.) (Ν.Π.Δ.Δ.) (δεκαο¬ 
κτώ άτομα) με σχέση εργασίας ιδιωτικού δικαίου ορισμέ¬ 
νου χρόνου, διάρκειας έως οκτώ (8) μήνες, σύμφωνα με - 
τις διατάξεις του άρθρου 21 του Ν. 2190/1994 (αριθμ. 
59/19.4.2000 απόφαση της Επιτροπής του άρθρου 2 
παρ.1 Π.Υ.Σ. 55/1998), ως εξής: 


α/α ΕΙΔΙΚΟΤΗΤΑ 

ΑΡΙΘΜΟΣ 

ΥΠΗΡΕΣΙΑ 



ΑΤΟΜΩΝ 

ΑΠΑΣΧΟΛΗΣΗΣ 

1 . 

Εκτυπωτών (ΔΕ) 

Έξι (6) 

Υ.Ε.Ε.Α.Δ. 

2. 

Κοπτών-Βιβ/τών (ΔΕ) 

Τρία (3) 

Υ.Ε.Ε.Α.Δ. 

3. 

Φωτομεταφορέα (ΔΕ) 

Ένα (1) 

Υ.Ε.Ε.Α.Δ. 

4. 

Χειριστών Κλάρκ (ΥΕ) 

Δύο (2) 

Υ.Ε.Ε.Α.Δ. 

5. 

Δενδροανθοκηπουρών 

Έξι (6) 

Επιτροπή Ολυμπίων & 


(ΔΕ) 


Κληροδοτημάτων 

6. 

Εργατών γενικών κα- 

Δέκα (10) 

Επιτροπή Ολυμπίων & 


θηκόντων (ΥΕ) 


Κληροδοτημάτων 

7. 

Ηλεκτρολόγου (ΔΕ) 

Ένα (1) 

Επιτροπή Ολυμπίων & 
Κληροδοτημάτων 

8 . 

Ελαιοχρωματιστή (ΥΕ) 

Ένα (1) 

Επιτροπή Ολυμπίων & 
Κληροδοτημάτων 


Σύνολο: Τ ριάντα (30) άτομα 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 6 Ιουνίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2/25605/0022 ( 3 ) 

Έγκριση ωρών υπερωριακής απασχόλησης υπαλλήλων 
του Υπουργείου Υγείας και Πρόνοιας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Ν. 2470/97 άρθρο 18, όπως αντικα- 
ταστάθηκε από το άρθρο 15 του Ν. 2592/98. 

2. Το γεγονός ότι από την απόφαση αυτή θα προκληθεί 
δαπάνη ύψους 1.000.000 δρχ. περίπου, η οποία θα καλυ¬ 
φθεί από τις πιστώσεις του Προϋπολογισμού τρέχοντος 
οικονομικού έτους και ειδικότερα από το Φ.1110 κα- 
ΚΑΕ0511. 

3. Την ανάγκη υπερωριακής απασχόλησης τεσσάρων 
(4) υπαλλήλων του Υπουργείου Υγείας και Πρόνοιας, λό¬ 
γω αυξημένων υπηρεσιακών αναγκών. 

4. Την 2/80345/0004/8.11.99 (ΦΕΚ 2040/19.11.99 τ.Β') 
κοινή απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ.1 του Ν. 1943/91», αποφασίζου¬ 
με: 

Εγκρίνουμε την υπερωριακή απασχόληση τεσσάρων 
(4) υπαλλήλων, του Υπουργείου Υγείας και Πρόνοιας και 
θα απασχοληθούν μέχρι εκατόν πενήντα (150) ώρες ο κα¬ 
θένας για υπερωριακή απογευματινή εργασία, για το χρο¬ 
νικό διάστημα από 27.3.2000 έως 30.4.2000. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία επειδή εργάζονται πέραν 
του κανονικού τους ωραρίου, ως μέλη της Επιτροπής για 
την συμμετοχή του Υπουργείου Υγείας και Πρόνοιας στην 
έκθεση «ΥΓΕΙΑ 2000» που θα γίνει στη Θεσσαλονίκη τον 
Απρίλιο του 2000. 

Έργο της Επιτροπής θα είναι η υποστήριξη της Δ/νσης 
Αγωγής Υγείας και Πληροφόρησης του Υπουργείου Υγεί¬ 
ας και Πρόνοιας στη διοργάνωση της συμμετοχής του 
Υπουργείου στην Έκθεση «ΥΓΕΙΑ 2000», η οποία θα γίνει 
από τις 20 έως 23 Απριλίου του 2000 στη Θεσσαλονίκη. Η 
υπερωριακή απασχόληση των παραπάνω υπαλλήλων θα 
πραγματοποιείται από Δευτέρα έως Παρασκευή και κατά 
τις ώρες από 15.00 μ.μ. -20.00 μ. μ. Υπεύθυνος για την πα¬ 
ρακολούθηση και τον έλεγχο πραγματικής παροχής της 
υπερωριακής απασχόλησης ορίζεται η Αποστολοπούλου 
Σοφία, Προϊσταμένη της Δ/νσης Αγωγής Υγείας και Πλη¬ 
ροφόρησης του Υπουργείου Υγείας και Πρόνοιας και μέ¬ 
λος της ανωτέρω Επιτροπής. 

Η δαπάνη που προκύπτει από την ανωτέρω υπερωρια- 
κή εργασία δεν υπερβαίνει το ύψος της εγγεγραμμένης 
πίστωσης προϋπολογισμού οικονομικού έτους 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Υγείας 
Υπουργείου Οικονομικών και Πρόνοιας 

I. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 6724/ΕΦΑ 1202 (4 ) 

Ορισμός Διοικητικού Συμβουλίου του Οργανισμού Βιο¬ 
μηχανικής Ιδιοκτησίας (Ο.Β.Ι.). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 2 του Ν. 1733/87 «Μεταφο¬ 
ρά Τεχνολογίας, Εφευρέσεις, Τεχνολογική Καινοτομία 
και σύσταση Επιτροπής Ατομικής Ενέργειας» (ΦΕΚ 
171/Α/22.9.87) όπως τροποποιήθηκε από το άρθρο 18 
του Ν. 1739/87 «Διαχείριση υδατικών πόρων και άλλες 
διατάξεις» (ΦΕΚ 201/Α/20.11.89) και άρθρο 2 του Ν. 
2516/97 «ίδρυση και λειτουργία βιομηχανικών και βιοτε¬ 


χνικών εγκαταστάσεων και άλλες διατάξεις» (ΦΕΚ 159/Α7 
8.8.97). 

2. Τις διατάξεις του Π.Δ. 27/29.1.96 «Συγχώνευση του 
Υπουργείου Τουρισμού, Βιομηχανίας Ενέργειας & Τεχνο¬ 
λογίας και Εμπορίου, στο Υπουργείο Ανάπτυξης» (ΦΕΚ 
19/Α/1996). 

3. Τις διατάξεις του Π.Δ. 232/92 «Έξοδος του Οργανι¬ 
σμού Βιομηχανική Ιδιοκτησίας από το Δημόσιο Τομέα» 
(ΦΕΚ 120/Α/14.7.92). 

4. Το υπ’ αριθμ. 152/10.3.2000 έγγραφο του Συλλόγου 
Εργαζομένων του ΟΒΙ. 

5. Την με αριθ. πρωτ. 10912/ΕΦΑ2333/20.9.1997, από¬ 
φαση ορισμού του Διοικητικού Συμβουλίου του Οργανι¬ 
σμού Βιομηχανικής Ιδιοκτησίας (ΟΒΙ). 

6. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α) που προ¬ 
στέθηκε με το άρθρο 27του Ν. 2081/1992 (ΦΕΚ 154/Α) και 
τροποποιήθηκε με το άρθρο 1 παρ. 2α του Ν. 2469/1997 
(ΦΕΚ 38/Α/14.3.97) και το γεγονός ότι από τις διατάξεις 
της παρούσας απόφασης δεν προκαλείται δαπάνη σε βά¬ 
ρος του κρατικού προϋπολογισμού, αποφασίζουμε: 

Τροποποιούμε την με αρ. πρωτ. 10912/ΕΦΑ 2333/ 
20.9.1997 απόφαση ως προς τους εκπροσώπους των ερ¬ 
γαζομένων, όπου στη θέση των Σωκράτη Προβίδα και Σω¬ 
τήρη Ρόκκου τοποθετούνται η Παρασκευή Γκαγκανά- 
τσου, ως μέλος, με αναπληρωτή τον Ευστράτιο Κουτίβα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2000 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. Φ.152/Β6/853 ( 5 ) 

Τροποποίηση και συμπλήρωση της αριθ. Φ.152/Β6/ 
198/4.4.2000 υπουργικής απόφασης (ΦΕΚ 472 Β'). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παραγράφων 5 και 7 του άρθρου 2 
του Ν. 2525/1997 όπως τροποποιήθηκαν και συμπληρώ¬ 
θηκαν με τις διατάξεις του εδαφίου β' της παραγράφου 5 
του άρθρου 6 του Ν. 2740/1999 (ΦΕΚ 186 Α') και της πα¬ 
ραγράφου 36 του άρθρου 14 του Ν. 2817/2000 (ΦΕΚ 78 
τ.Α'). 

2. Τις διατάξεις της αριθ. Φ. 152/Β6/198/2000 υπουργι¬ 
κής απόφασης «Πρόσβαση των κατόχων απολυτηρίου 
Ενιαίου Λυκείου στην Τριτοβάθμια εκπαίδευση, ορισμός 
ειδικών κατηγοριών και του τρόπου πρόσβασης τους 
στην Τριτοβάθμια εκπαίδευση» (ΦΕΚ 472 Β/2000). 

3. Την πράξη νομοθετικού περιεχομένου 24.4.2000 
(ΦΕΚ 124 Α') «Ρύθμιση θεμάτων αρμοδιότητας Υπουργεί¬ 
ου Εθνικής Παιδείας και Θρησκευμάτων». 

4. Τις διατάξειςτου άρθρου 27του Ν. 2081/1992, όπως 
αντικαταστάθηκε από τις διατάξεις της παραγρ. 2α του 
άρθρου 1 του Ν. 2469/97 (ΦΕΚ 38 Α), κατ’ εφαρμογή των 
οποίων βεβαιούται ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμε και συμπληρώνουμε την αριθμ. Φ. 152/ 
Β6/198/2000 υπουργική απόφαση «Πρόσβαση των κατό- 

χων απολυτηρίου Ενιαίου Λυκείου οτην Τριτοβάθμια εκ¬ 
παίδευση, ορισμός ειδικών κατηγοριών και του τρόπου 
πρόσβασης τους στην Τριτοβάθμια εκπαίδευση» (ΦΕΚ 
472 Β/2000) ως ακολούθως: 

Άρθρο μόνο 

1) Η φράση της δεύτερης περιόδου του εδαφίου β της 
παραγράφου 5 του άρθρου 3 «προκειμένου για τμήματα 
ξένων φιλολογιών» αντικαθίσταται με τη φράση «προκει¬ 
μένου για τμήματα ξένων γλωσσών και φιλολογιών». 

2) Η παράγραφος 10 του άρθρου 3 της παραπάνω 
υπουργικής απόφασης αντικαθίσταται ως ακολούθως: 

10. «Ειδικά το έτος 2000 κατά τον υπολογισμό του συ¬ 
νολικού αριθμού μορίων της παραγράφου 5 του παρό¬ 
ντος άρθρου ο βαθμός του απολυτηρίου πολλαπλασιάζε- 
ται με συντελεστή 8, το πρώτο μάθημα αυξημένης βαρύ¬ 
τητας πολλαπλασιάζεται με συντελεστή 1,3 και το 
δεύτερο μάθημα αυξημένης βαρύτητας πολλαπλασιάζε- 
ται με συντελεστή 0,7. Σε περίπτωση αντικατάστασης των 
μαθημάτων αυξημένης βαρύτητας με μαθήματα γενικής 
παιδείας σύμφωνα με τα οριζόμενα στην παράγραφο 3 
του άρθρου 4 της παρούσας Υπουργικής απόφασης τότε 
η βαθμολογία στο μάθημα που αντικαθιστά το πρώτο μά¬ 
θημα αυξημένης βαρύτητας πολλαπλασιάζεται με συντε¬ 
λεστή 0,9 και αυτού που αντικαθιστά το δεύτερο με συ¬ 
ντελεστή 0,4». 

3) Η φράση της παραγράφου 8 του άρθρου 6 της πα¬ 
ραπάνω υπουργικής απόφασης «ή να υποστεί τις υγειο¬ 
νομικές εξετάσεις και πρακτικές δοκιμασίες των παρα¬ 
γράφων 5 και 6 του άρθρου αυτού» αντικαθίσταται με τη 
φράση «ή να υποστεί τις υγειονομικές εξετάσεις και πρα¬ 
κτικές δοκιμασίες της παραγράφου 5 του άρθρου αυ¬ 
τού». 

4) α) Στην αρχή της παραγράφου 4 του άρθρου 7 της 
ανωτέρω υπουργικής απόφασης και μετά τη φράση 
«Όσοι υπάγονται στις διατάξεις του παρόντος άρθρου» 
προστίθεται η φράση «καθώς και οι μαθητές της τελευ¬ 
ταίας τάξης των Μειονοτικών Λυκείων Ξάνθης και Κομο¬ 
τηνής της παραγράφου 5 του άρθρου 10 της παρού- 
σης». 

β) Στο τέλος της ίδιας παραγράφου προστίθεται η φρά¬ 
ση «Τα Μειονοτικά Λύκεια Ξάνθης και Κομοτηνής ενημε- 
ρώνουνταλύκεια στα οποία υπέβαλαν αίτηση - δήλωση οι 
μαθητές τους, σύμφωνα με την παρούσα παράγραφο, 
τρεις (3) ημέρες πριν την έναρξη των απολυτηρίων εξε- 
τάσεωντης Γ'τάξης Ενιαίων Λυκείων για το ποιοι μαθητές 
από αυτούς που υπέβαλαν την αίτηση - δήλωση δεν πή¬ 
ραν απολυτήριο και κατά συνέπεια δεν έχουν δικαίωμα 
συμμετοχής στις απολυτήριες εξετάσεις της Γ Λυκείου 
για εισαγωγή στην Τριτοβάθμια Εκπαίδευση». 

5) Στο τέλος της παραγράφου 5 του άρθρου ΙΟτης ανω¬ 
τέρω απόφασης προστίθεται η φράση: «καθώς και οι από¬ 
φοιτοι των Μειονοτικών Λυκείων Ξάνθης και Κομοτηνής 
που μετείχαν στις εξετάσεις της παραγράφου 1 του άρ¬ 
θρου 7 της παρούσας απόφασης». 

6) Στο τέλος της παραγράφου 8 του άρθρου 13 προστί¬ 
θενται περίοδοι ως ακολούθως: 

«Ειδικά στις Στρατιωτικές και Αστυνομικές Σχολές δεν 
εισάγονται υπεράριθμοι. Σε περίπτωση ισοβαθμίας υπο¬ 
ψηφίων για τις Στρατιωτικές και Αστυνομικές Σχολές των 
κατηγοριών 1,2 και 3 του άρθρου 10 της παρούσας στην 
τελευταία θέση των Σχολών αυτών προηγείται αυτός που 
δήλωσε τη συγκεκριμένη Σχολή με προγενέστερη προτί¬ 


μηση. Αν και πάλι υπάρχουν ισοβαθμούντες προηγείται 
αυτός που συγκέντρωσε μεγαλύτερο αριθμό μορίων στο 
πρώτο από τα αναφερόμενα στην παράγραφο 1 του άρ¬ 
θρου 13 μαθήματα της ομάδας που εξετάστηκε. Αν και 
πάλι υπάρχουν ισοβαθμούντες προηγείται αυτός που συ¬ 
γκέντρωσε μεγαλύτερο αριθμό μορίων στο δεύτερο ανα- 
φερόμενο μάθημα κ.ο.κ.». 

7) Στο τέλος των παραγράφων 1 και 2 του άρθρου 25 
της ανωτέρω απόφασης προστίθεται η φράση «ή εκπαι¬ 
δευτικούς λειτουργούς Δ.Ε.». 

8) Στο τέλος της παραγράφου 2 του άρθρου 31 προστί¬ 
θεται παράγραφος 3 ως ακολούθως: 

«3. Ειδικά το ακαδ. έτος 2000-2001 για την εφαρμογή 
των διατάξεων της παρούσας προκειμένου για τους υπα¬ 
γόμενους στην παράγραφο 5 του άρθρου 10 της απόφα¬ 
σης αυτής αποφοίτους των Μειονοτικών Λυκείων Ξάνθης 
και Κομοτηνής, λαμβάνεται υπόψη η βαθμολογία που πέ- 
τυχαν στις εξετάσεις που διενεργούνται τον Σεπτέμβριο 
του 2000 κατά τις διατάξεις της παραγράφου 5 του άρ¬ 
θρου 28 του Π.Δ. 246/98. Οι υπαγόμενοι στις διατάξεις 
της παρούσας παραγράφου υποβάλλουν την σχετική αί¬ 
τηση για τη συμμετοχή τους στις εξετάσεις του Σεπτεμ¬ 
βρίου, στο σχολείο τους εντός δέκα (10) ημερών από την 
ανακοίνωση των αποτελεσμάτων προαγωγής και απόλυ¬ 
σης τους από το Λύκειο. 

Το Λύκειο διαβιβάζει τις αιτήσεις αυτές στην οικεία 
Δ/νση Δ.Ε. η οποία τους ορίζει το Εξεταστικό Κέντρο στο 
οποίο θα εξεταστούν. 

Το μηχανογραφικό δελτίο και τα λοιπά δικαιολογητικά 
της περίπτωσης Δ' του άρθρου 11 της παρούσας υπο¬ 
βάλλεται για τους υπαγόμενους στις διατάξεις της παρα¬ 
γράφου αυτής, εντός 10 ημερών από την ανακοίνωση των 
αποτελεσμάτων των γραπτών τους εξετάσεων το Σε¬ 
πτέμβριο του 2000 στο σχολείο τους, το οποίο και διαβι¬ 
βάζει αυτά συνοδευόμενα από σχετική κατάσταση δια 
της οικείας Δ/νσης Δ.Ε. στην Δ/νση Μηχανογράφησης 
του ΥΠΕΠΘ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 30499 (6) 

Συμπλήρωση της 30236/10.3.2000 απόφασηςτου Υπουρ¬ 
γού Εργασίας και Κοινωνικών Ασφαλίσεων«Προγράμ- 
ματα Εξατομικευμένης Παρέμβασης για την προώθη¬ 
ση της απασχόλησης ανέργων ηλικίας 18-64 ετών». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τιςδιατάξειςτου Ν.Δ. 212/69«ΠερίΟργανώσεως και 
Διοικήσεωςτου ΟΑΕΔ». 

2) Τις διατάξειςτου Ν. 2434/96 (ΦΕΚ 188/Α/96) «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις». 

3) Τις διατάξεις του άρθρου 18 παρ. 3 και 4 του Ν. 
2224/94 «Ρυθμίσεις θεμάτων εργασίας, συνδικαλιστικών 
δικαιωμάτων κ.λπ.» (ΦΕΚ 112/Α). 

4) Τους κανονισμούς (ΕΟΚ) 1260/99 του Συμβουλίου 
της 21.6.99 1262/99 του Ευρωπαϊκού Κοινοβουλίου και 
του Συμβουλίου της 21.6.99, 1681/94, 2988/95 και 2185/ 
96 του Συμβουλίου. 

5) Τις διατάξεις του άρθρου 20 του Ν. 2639/98 «Ρύθμι¬ 
ση εργασιακών σχέσεων, σύσταση Σώματος Επιθεώρη¬ 
σης Εργασίας και άλλες διατάξεις» (ΦΕΚ205/Α/98). 

6) Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας πτυ- 
χιούχων ανέργων και νεοεισερχομένων στην αγορά ερ¬ 
γασίας. 

7) Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

8) Την ισχύουσα Φορολογική Νομοθεσία και ιδίως το 
νομότυπο των φορολογικών στοιχείων και παραστατι¬ 
κών. 

9) Την ανάγκη δημιουργίας συστήματος διαχείρισης, 
παρακολούθησης, αξιολόγησης, ελέγχου και εξειδίκευ- 
σης των ενεργειών των προγραμμάτων εξατομικευμένης 
παρέμβασης. 

10) Τις διατάξεις του άρθρου 29 του Ν. 1262/82 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6 και 
7 του Ν. 1836/89 και το άρθρο 6 του Ν. 2434/96. 

11) Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών» (Α 38). 

12) Την υπ’ αριθμ.3127/20.10.97 γνωμοδότηση της Νο¬ 
μικής Υπηρεσίας του ΟΑΕΔ σχετικά με την επιχορήγηση 
ελεύθερων επαγγελμάτων. 

13) Την υπ’ αριθμ.30236/10.3.2000 απόφαση του 
Υπουργού Εργασίας και Κοινωνικών Ασφαλίσεων. 

14) Την υπ’ αριθμ. 1267/16.5.2000 απόφαση του Δ.Σ. του 
ΟΑΕΔ (αριθμ. συνεδρ. 22/16.5.2000 που μας υποβλήθηκε 
με το υπ’ αριθμ. Β113493/24.5.2000 έγγραφο του, απο¬ 
φασίζουμε: 

Συμπληρώνουμε στην υπ’ αριθμ.30236/10.3.2000 από¬ 
φασή μας τα κεφάλαια ΙΙ-Α1 και IIIΑ1 της Υ.Α. ως εξής: 

Από τις ως άνω θέσεις. 

Α) ποσοστό 65% θα καλυφθεί από άνεργους 18-29 ετών 
εγγεγραμμένους στα μητρώα ανέργων των Υπηρεσιών 
του ΟΑΕΔ μέχρι 5 μήνες και άνεργους 30-64 ετών εγγε¬ 
γραμμένους μέχρι 11 μήνες. 

Β) ποσοστό 35% θα καλυφθεί από μακροχρόνια άνερ¬ 
γους ήτοι άνεργους ηλικίας 18-29 ετών εγγεγραμμένους 
από 5 μήνες και άνω και ανέργους ηλικίας 30-64 ετών εγ¬ 
γεγραμμένους από 11 μήνες και άνω. 

Από 1.7.2000 και έπειτα θα ελέγχονται τα ποσοστά κά¬ 
λυψης των θέσεων εργασίας και δεν θα εκδίδονται εγκρι¬ 
τικές αποφάσεις σε περίπτωση κάλυψής τους. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν. 2362/95 (περί δημοσίου λογιστι¬ 
κού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2000 

ΟΥΠΟΥΡΓΟΣ 

ΑΝΑΣΤ. ΓΙΑΝΝΙΤΣΗΣ 


Αριθ. 2373 (7) 

Έγκριση υπερωριακής εργασίας ενός φύλακα του Τα¬ 
μείου Παρακαταθηκών και Δανείων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να», όπως συμπληρώθηκε με το άρθρο 27 του Ν. 2081/92. 

2. Το άρθρου 18 του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» όπως αντικαταστάθηκε με το άρθρο 
ΙδτουΝ. 2592/98. 

3. Το Π.Δ. 368/89 «Οργανισμός Υπουργείου Εργασίας» 
όπως τροποποιήθηκε και συμπληρώθηκε μεταγενέστερα 
με το Π.Δ. 436/1991. 

4. Το Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας». 

5. Το Π.Δ. 372/1995 «Μεταφορά της Γενικής Γραμμα¬ 
τείας Κοινωνικών Ασφαλίσεων από το Υπουργείο Υγείας 
Πρόνοιας και Κοινωνικών Ασφαλίσεων στο Υπουργείο Ερ¬ 
γασίας». 

6. Τις διατάξεις του Ν.Δ/τος 515/70 «περί χρονικών 
ορίων εργασίας μισθωτών» όπως συμπληρώθηκαν από το 
Ν.Δ. 264/73. 

7. Τις διατάξεις του άρθρου 18 του Π.Δ/τος της 8.4.32 
περί κωδικοποιήσεως των διατάξεων των Νόμων «περί 
χρονικών ορίων εργασίας εις τα καταστήματα κ.λ.π.» που 
διατηρήθηκε σε ισχύ με το άρθρο 16 του Ν.Δ. 1037/71 
«περί χρονικών ορίων λειτουργίας καταστημάτων και ερ¬ 
γασίας του προσωπικού αυτών». 

8. Τις διατάξεις του Π.Δ/τος της 27.6.32 «περί κωδικο- 
ποιήσεως και συμπληρώσεως των περί δώρου εργασίας 
διατάξεων». 

9. Τις διατάξεις του Β.Δ/τος της 14.8.50 «περί κανονι¬ 
σμού ωρών εργασίας αγοραίων (ταξί) και ιδιωτικής χρή- 
σεως αυτοκινήτων». 

10. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημοσί¬ 
ου, των Ο.Τ.Α. και των λοιπών Ν.Π.Δ.Δ.». 

11. Την εγκύκλιο αριθμ. 2016969/2196/0022/11.3.96 
του Υπουργείου Οικονομικών. 

12. Την αριθ. 2/80345/0004/8.11.99 Κ.Υ.Α. «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

13. Την κοινή απόφαση των Υπουργών Οικονομικών και 
Εργασίας και Κοιν. Ασφαλίσεων αριθ. 3101/7.12.99 (ΦΕΚ 
2249/Β730.12.99) «Καθορισμός ανωτάτων ορίων υπερω- 
ριακής απασχόλησης των εργαζομένων στις βιομηχανι¬ 
κές, βιοτεχνικές επιχειρήσεις, εκμεταλλεύσεις και εργα¬ 
σίες Α' ημερολογιακού εξαμήνου 2000». 

14. Το άρθρο 22 παρ. 3του Ν. 2362/1995. 

15. Την αριθμ. 33 της 30.5.1997 ΠΥΣ «Τροποποίηση 
και αναμόρφωση της αριθμ. 88/2.8.95 ΠΥΣ και προσαρ¬ 
μογή της στις διατάξεις του Ν. 2470/97 (ΦΕΚ 109/Α7 
30.5.97). 

16. Το με αριθμό 2/27785/0094/20.4.2000 έγγραφο του 
Υπουργείου Οικονομικών και το 17994/2000 έγγραφο του 
Ταμείου Παρακαταθηκών και Δανείων. 

17. Την από 16.5.2000 γνώμη του Ανωτάτου Συμβουλί¬ 
ου Εργασίας (ΑΣΕ). 

18. Το γεγονός ότι υπάρχει εγγεγραμμένη πίστωση 
ύψους 200.000 δρχ., αποφασίζουμε: 

Εγκρίνουμε την υπερωριακή εργασία ενός (1) Φύλακα 
μέχρι 22 ώρες το μήνα πλέον των νομίμων ορίων υπερω- 
ριακής εργασίας. 

Η απόφαση αυτή ισχύει από 25.4.2000 μέχρι 30.6.2000. 

Αθήνα, 25 Μάίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εργασίας και 
Υπουργείου Οικονομικών Κοιν. Ασφαλίσεων 

I. ΚΟΥΣΟΥΛΑΚΟΣ ΙΩΑΝ. ΠΑΝΟΠΟΥΛΟΥ 

-♦- 

Αριθ. οικ. 15757 

( 8 ) 

Παράταση Προθεσμίας εγγραφών ερασιτεχνών 
Καλαθοσφαιριστών ως αμειβομένων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Α) του Α.Ν. 397/68 «Περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής» 
(ΦΕΚΑ101). 

Β) του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚΑ 137), όπως ισχύει. 

Γ) Του άρθρου 88 και της παραγράφου 1 του άρθρου 
134 του Ν. 2725/99 «Ερασιτεχνικός και Επαγγελματικός 
αθλητισμός και άλλες διατάξεις» (ΦΕΚΑ 121). 

2. Την υπ’αριθμ. 31189/31.7.92 (ΦΕΚ500/Β/4.8.92) από¬ 
φαση του Υπουργού Πολιτισμού «εγγραφές - μετεγγρα¬ 
φές αμειβομένων αθλητών Καλαθοσφαίρισης κ.λ.π.», 
όπως ισχύει σήμερα. 

3. Την υπ’ αριθμ. ΥΠΠΟ/ΔΙΟΙΚ/Α1/20261 Κοινή απόφα¬ 
ση του Πρωθυπουργού και του Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού» 
(ΦΕΚ571/Β/21.4.2000). 

4. Το υπ’ αριθμ. 2584/7.6.2000 έγγραφο της ΕΟΚ. 

5. Το υπ’ αριθμ. 468/1.6.2000 έγγραφο του Ε.Σ.Α.Κ.Ε. 

6. Το υπ’ αριθμ. 613/6.6.2000 έγγραφο του Π.ΣΑ.Κ. 

Επιλύοντας τις σημειωθείσες μεταξύ των ανωτέρω εν¬ 
διαφερομένων μερών διαφωνίες, αποφασίζουμε: 

Τηνπαράταση, μέχρι 48 ώρες πριντην έναρξη του πρώ¬ 
του αγώνα καλαθοσφαίρισης Κυπέλλου Ελλάδας 2000 
στον οποίο αγωνίζεται ομάδα που έχει το δικαίωμα να 
συμμετέχει στο Πρωτάθλημα είτε της Α1 είτε της Α2 Εθνι¬ 
κής Κατηγορίας Καλαθοσφαίρισης Ανδρών, της μετα- 
γραφικής περιόδου 2000 των ερασπεχνών Καλαθοσφαι¬ 
ριστών οποιουδήποτε τρίτου σωματείου ως αμειβομέ- 
νων Καλαθοσφαιριστών, όπως αυτή προσδιορίζεται από 
τις διατάξεις της παραγράφου 4 του άρθρου 8 της υπ’ 
αριθμ. 31189/31.7.92 απόφασης της Υπουργού Πολιτι¬ 
σμού. 


Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-Φ- 

Αριθ. 15381 (9) 

Παράταση Προθεσμίας μετεγγραφών αμειβομένων 

Καλαθοσφαιριστών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

Α) του ΑΝ. 397/68 «Περί επανασυστάσεως της Γ ενικής 
Γ ραμματείας Αθλητισμού και των αρμοδιοτήτων αυτής» 
(ΦΕΚΑ 101). 

Β) του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚΑ 137), όπως ισχύει. 

Γ) Του άρθρου 88 και της παραγράφου 1 του άρθρου 
134 του Ν. 2725/99 «Ερασιτεχνικός και Επαγγελματικός 
αθλητισμός και άλλες διατάξεις» (ΦΕΚΑ 121). 

2. Την υπ’ αριθμ. 31189/31.7.92 (ΦΕΚ500/Β/4.8.92) από¬ 
φαση του Υπουργού Πολιτισμού «εγγραφές - μετεγγρα¬ 
φές αμειβομένων αθλητών Καλαθοσφαίρισης κ.λ.π.», 
όπως ισχύει σήμερα. 

3. Την υπ’ αριθμ. ΥΠΠΟ/ΔΙΟΙΚ/Α1/20261 Κοινή απόφα¬ 
ση του Πρωθυπουργού και του Υπουργού Πολτπσμού 
«Ανάθεση αρμοδιοτήτων στον Υφυπουργό Πολπισμού» 
(ΦΕΚ 571/8/21.4.2000). 

4. Το υπ’ αριθμ. 2584/7.6.2000 έγγραφο της ΕΟΚ 

5. Το υπ’ αριθμ. 468/1.6.2000 έγγραφο του Ε.Σ.Α.Κ.Ε. 

6. Το υπ’ αριθμ. 613/6.6.2000 έγγραφο του Π.Σ.ΑΚ. 

Επιλύοντας τις σημειωθείσες μεταξύ των ανωτέρω εν¬ 
διαφερομένων μερών διαφωνίες, αποφασίζουμε: 

Την παράταση, μέχρι 48 ώρες πριντην έναρξη του πρώ¬ 
του αγώνα καλαθοσφαίρισης Κυπέλλου Ελλάδας 2000 
στον οποίο αγωνίζεται ομάδα που έχει το δικαίωμα να 
συμμετέχει στο Πρωτάθλημα είτε της Α1 είτετηςΑ2 Εθνι¬ 
κής Κατηγορίας Καλαθοσφαίρισης Ανδρών, της μετα- 
γραφικής περιόδου 2000 των αμειβομένων Καλαθοσφαι¬ 
ριστών (με συναίνεση του σωματείου ή ελεύθερων ή απο¬ 
δεσμευμένων), όπως αυτή προσδιορίζεται με τις 
διατάξεις της παραγράφου 3 του άρθρου 8 της υπ’ αριθμ. 
31189/31.7.92 απόδρασης της Υπουργού Πολτπσμού. 

Από τις διατάξεις της απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








